钦定古今图书集成/理学汇编/经籍典/第079卷 > 宋朱子大全集 > 《答林久德》
## 钦定古今图书集成/理学汇编/经籍典/第079卷 > 宋朱子大全集 > 《答林久德》

《易说》大概多与《启蒙》相出入，但后数条旁通众说，亦
有功，俟更徐考奉报。然既知其无取，自不必深究。王
辅嗣所谓“纵或复值而义无所取”，此一言切中事理，
中间亦尝有数语，论之后便写寄也。向在玉山道间，
见徐彦章说离为龟，故卜中言龟处皆有离象，如颐
之灵龟，损益十朋之龟，以其卦虽无离而通体似离
也。《颐》六爻，损自二至上，《益》自初至五，此其求之巧矣。
然玩有取龟义，而无取于离损益，则但言其得益之
多，而义亦不复系于龟矣。今乃不论其所以得益之
故，以为求益之方，而必穷其龟之所以自来，亦可谓
枉费心力矣。